# Siaugue e Senta Maria

Siaugue e Senta Maria (Siaugues-Sainte-Marie en francés) z-es una comuna auvernhassa, situada dins lo departament del Naut Léger e la region d'Auvèrnhe Ròse Aups, ancianament d'Auvèrnhe.

## Geografia

Lo borg es situat a 900 m d'altitud. Lo clima es doncas pus freid e umide que lo de Lanjac, a 500 m e en situacion d'abric : 8,3° e 855 mm contra 10° e 609 mm. Siaugues es un petit caireforc sobre un axe que saguèt relativament important, la RD 590, e pòt èsser considerat coma una vilòta (preséncia delh Crèdit Agricòla). De mai, i a una fabrica Dielh Power Electronic, rota de Grinhac e de Ronhac.

### Perimètre delh territòri

Comunas confrontantas de Siaugue e Senta Maria :
| Sent Arcon d'Alèir | Viçac e Autairac | |
| Sent Julian de las Chasas | | Sant Joan de Nai |
| Pradas | Sent Berenh | Lo Vernet |

## Toponimia

Las fòrmas ancianas son Eclesia de Selgue en 1315, Celgue en 1330, Ceulgues en 1379, Ceaulgues en 1398, Cealgues en 1401, Ecclesia parochialis B. Petri de Selgue en 1465, Le bourg de Seaulgue en Auvergne en 1472, Sealgue en 1475, Sealgues en 1495, Parochia Salgii en 1510, Siaugue en 1561, Sialgue en 1568, Seaulgues en 1597, Cyaugues-Sainct-Rome en Auvergne en 1629, Siaulgues en 1669, Siaugues St Romain alh secle XVIII (mapa de Cassini), Siaugues-le-Romain en 1793.
La prononciacion aproximativa a Senta Maria de las Chasas e a Ronhac z-es ['ʃawgə]. [ʃ] z'es la prononciacion brivadesa per si.
La finala plurala es parasita. Ni Dauzat e Rostaing nimai los Féniés dison pas res de Siaugue. Escriure benleu Siaugue. L'evolucion z-es clara : Selgue > *Sealgue > Sialgue > Siaugue. La vocala finala z-es -e o -a ?

### Bussac (-bas, -haut)

La prononciacion aproximativa z-es [by'sa]. La grafia z-es Buçac.

## Istòria

En 1789, Siaugues dependiá de la província d'Auvernhe, de l'eleccion de Briude, de la subdelegacion de Lanjac e delh presidial de Riam. Sa gleisa parochala, diocèsi de Sant Flor e archipreirat de Lanjac, èra delh vocable de Sant Pèire; coma priora de la localitat, l'abadessa de las Chasas presentava a la cura.
En 1790-94, Sent Roman saguèt incorporat a Siaugues (pr'aquò, la mapa de Cassini, davant la revolucion, pòrta dejà Siaugues St Romain; Sent Roman es un chastèl, pas una paròcha). Lo 9 d'aost de 1847, lo vialatge de Vergonzac passèt de Siaugues-Sent-Roman a Senta Maria de las Chasas. Una comuna ganhèt 200 abitants, l'autra los perdèt.
Lo 1èir delh mes lòng de 1975 (decision en 1974), Senta Maria de las Chasas (43209) fusionèt amb Siaugues e Sent Roman que venguèt Siaugues e Senta Maria (fusion-associacion). Lo 1èir delh mes lòng de 1997, la fusion-associacion venguèt una fusion simpla$^,$.

## Administracion

Lista delhs cònsols successius :
| Periòde | Periòde | Identitat |
| 2014 | (2026) | Gilles Ruat |
| març de 2001 | 2014 | Robert Chausse |
| 1996 | 2001 | Jean-Paul Destable |
| | 1996 | |
| Totas las donadas son pas encara conegudas. |||||

## Demografia de Siaugues-Saint-Romain, pueis de Siaugues-Sainte-Marie

modificar « persona »  v · d · m 
Evolucion demografica Populacion comunala actuala (2013): 798, totala: 812 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 823 | 1 578 | 1 680 | 1 875 | 2 023 | 2 085 | 1 968 | 2 080 | 1 867 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 716 | 1 701 | 1 706 | 1 760 | 1 703 | 1 720 | 1 786 | 1 734 | 1 803 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 743 | 1 713 | 1 630 | 1 539 | 1 334 | 1 304 | 1 252 | 1 075 | 1 021 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 905 | 883 | 1 012 | 954 | 832 | 798 | 796 | 796 | 799 824 |
| 2009 | 2010 |
| 802 825 | 798 815 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 800 abitants e la densitat èra de 20 ab/km².

## Luòcs e monuments

La chapèla Santa Maria de las Chasas es pas dins la comuna, mas a Las Chasas.

## Ligams extèrnes

* Siaugues sobelh site de l'Insee

## Nòtas

* ↑ [Daniel Joly, Thierry Brossard, Hervé Cardot, Jean Cavailhes, Mohamed Hilal et Pierre Wavresky, Les types de climats en France, une construction spatiale, Cybergéo, revue européenne de géographie - European Journal of Geography, n° 501, 18 juin 2010 legir en linha http://journals.openedition.org/cybergeo/23155 ]
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 270 https://gallica.bnf.fr/ark:/12148/bpt6k392965/f319.item
* 1 2 Enquèsta delh contributor en 2024
* 1 2
* ↑ [Augustin Chassaing, Antoine Jacotin Dictionnaire topographique... de la Haute-Loire, 1907, p. 292 https://gallica.bnf.fr/ark:/12148/bpt6k392965/f341.item
* Portal d'Auvèrnhe